1950-ben a Whiston Boys Club ifjúsági csapatában szerepelt. Még ebben az évben a Manchester Unitedhoz igazolt. Az első csapatban 1951-ben mutatkozott be. Egyike volt azoknak, akik túlélték a csapat 1958. február 6-i müncheni légikatasztrófáját. A repülőgép az ő ülésénél tört ketté, ennek ellenére csak egy kisebb fejsérüléssel mászott ki belőle. A szerencsétlenség után a csapat kapitánya lett 1966-ig. Tagja volt az 1968-ban bajnokcsapatok Európa-kupáját nyerő együttesnek. Az elődöntőben, a Real Madrid ellen érte el tizennyolc éves manchesteri pályafutása legfontosabb gólját, Best beadásából egyenlített. A csapattal négy bajnoki címet és egy angol kupát nyert. Összesen 688 tétmeccsen viselt a United mezét, nála többször csak Ryan Giggs és Bobby Charlton. 1970-ben vonult vissza az aktív labdarúgástól.